cyanic-selkie/wikianc huggingface dataset:
वक्ल
साहित्य आनी आकार
सुरवेक भिंगाखातीर क्वर्ट्झचो उपेग करताले. आतां प्रकाशीय कांचेचीं भिंगां तयार करतात. हे काचेंतले घटक आनी तांचें प्रमाण गरजेप्रमाण वेगवेगळें आसता आनी तातूंत रेशा वा बोमाडे उरचे नात हाची जतनाय घेतात. वक्लाचीं भिंगां सोंपेपणी फुटूं नये म्हणून दोन काचांमदीं प्लास्टीकाचें पातळ कवर बसोवन नवे पद्दतीचीं भिंगां तयार करतात. वक्लाचो चवकोटी कांसवाच्या कट्ट्याच्यो वा धातुच्यो करताले. आतां चडकरून प्लास्टीकच्यो करून तांकां ओडलायणे रंग आनी आकार दितात. चवकटीची घटसाण वाडची म्हणून कांय प्रमाणांत तिचे भितल्ले वटेन धातुच्यो सरयो वा पट्ट्यो वापरतात.
वक्लांचे खाशेले प्रकार
हून भट्ट्यांकडे काम करप्यांक, धातुंचे रस गाळप्यांक आनी असलीं हेर कामां करप्यांच्या दोळ्यांक अवरक्त प्रारणापसून बादा येवची न्बस देखून खाशेले तरेचीं वक्लां वाहरतात. ङाचेभायर जंबूपार प्रारणापसून वितळजोडाचीं कामां करप्यांक, ह्या प्रारणाचो उपेग करपी रुग्णालयांतल्या कर्मचा-यांखातीर आनी रुग्णांच्या दोळ्यांक, तशेंच चकाकीपसून राखण करपाखातीर, उश्ण कटिबंधांत, बर्फाळ वाठारांत, दर्यादेगेर, कारखान्यांतल्या वावराखातीर वा विशिश्ट परिस्थिती प्रमाण दोळ्यांची राखण जावंची म्हणून वेगवेगळ्या प्रकारचीं वक्लां तयार करतात. क्ष-किरणांपसून अपाय जावंचो न्हय म्हणूनय वक्लां वेपरतात. दूर दर्शकाचे गुणधर्म आशिल्लीं वक्लां उणी नदर आसल्यार वा नदरेकडे संबदीत आशिल्ल्या कांय भागांक रोग जाल्लो आसल्यार वापरतात. ह्या वक्लांत दोन वा चड भिंगाचो उपेग करतात.
प्रयोगीक अवस्थेतलीं वक्लां - १) कुड्ड्यांखातीर वक्लां
खाशेल्या रंगाकडे खाशेल्या स्वरांचो सांगड घालून, दुय्यम रंगांच्या स्वरांचें मिश्रण जावप आनी ताचो संबंद संवयेन लावंक येवप ह्या तत्वार डी. बी. फॅास्टर ह्या शास्त्रज्ञान कुड्ड्यांखातीर एक वक्ल तयार केलें. ह्या वक्लांत सदच्या भिंगांजाग्यार प्रकाशीय गाळण्यो बसयल्लो आसतात. तांचेर पडपी उडवाडाचें तीन मुळाव्या रंगांत पृथक्करण जाता. ह्या उजवाडाचें प्रकाशविद्द्युत् घटकाच्या आदारान ध्वनींत कुपांतर जावन कानाक जोडिल्ल्या ध्वनीक्षेपकान ताची संवेदना मेंदवामेरेन पावता. तीन प्रकाशविद्द्युत् घटकांक लागून वक्ल जड जाता देखून पारदर्शक रंगीत वर्तुळखंडांत एक फिरती चकती बसोवन तिच्या फाटल्यान एकच प्रकाशविद्द्युत् घटक बसोवपाची येवजण करपांत आयिल्ली आसा. तातुंतल्यान मेळपी मिश्र संकेताचें इलेक्ट्रोनीय पद्दतीन पृथकरण जातकच रंगाची वळख मेळटा.
(२)अंतराप्रमाण भिंगाचें केंद्रांतर बदलपी वक्ल
व्दिकेंद्री भिंगाच्या आदारान लागसल्ल्यो वा पयसुल्ल्यो वस्तू एकाच वक्लाच्या आदारान पळोवंक मेळटात. पूण हाचेपरसूय सुदारिल्लें वक्ल ब्रिटनांतल्या नॅशनल इन्स्टिट्यूट फॅार मेडिकल रिसर्च हे संस्थेंतल्या शास्त्रज्ञांनी तयार केलां. ज्या अंतरावयल्यान वस्तू पळोवपाची आसता. त्या अंतराक योग्य तरेन जमोवन घेवपी भिंगां ह्या वक्लांत बसयल्यांत. हीं भिंगां पोकळ आसून तीन पदर एकामेकांक जैडून तयार केल्लीं आसतात. सगळ्यांत वयलो पदर उणो वक्रपृश्ठभागी आसता. मदलो पदर पॅालिव्हिनील ब्युटिराल नांवाच्या प्लॅस्टिकचो आसता आनी फाटलो पदर सामको पातळ आसता. भिंगांतल्या पदरांचे मदले पोकळेंत द्रव पदार्थ सोडलो म्हण्टकच भिंगाची वक्रता उणीचड करूंक मेळटा, भिंगांतल्या लवचीक पदराच्या बदलपी वक्रतेकलागून खंयच्याच अंतरावयलें द्दृश्य स्पश्ट दिसूंक शकता.
भारतीय उद्देग
१९६६ मेरेन भारतांत वक्लाच्यो सगळेतरेच्यो घटमूट, तिगपी आनी दिखावू चवकटी आयात करच्यो पडटाल्यो. पूण उपरांतच्या काळांत भारतांतच तांचें उत्पादन जावंक लागलें आनी तांची निर्यातय जावंक लागली. शंभरांपरस चड लघुउद्देग केंद्रांत वक्लाच्या प्लास्टिकाच्यो चवकटी तयार जातात. ह्यो चवकटी पुराय धातुच्यो वा प्लास्टिकच्या जायत्या रंगांच्या वेगवेगळ्या सयांच्यो तयार करतात. चवकट पुराय धातुची करपाखातीर वा प्लास्टिकांत घालपाखातीर रोल्ड गोल्ड वा अॅल्युमिनियमाचो उपेग करतात. भारतांत कांय प्रगत आनी आघाडीचेर आशिल्ल्या काकखान्यांत चवकटी तयार करपाचीं यंत्रां आसात. ह्या यंत्रांच्या तशेंच तांय परदेशी यंत्रांच्या आदारान चवकटी, तातुंतल्यो ल्हान बिजाग-यो, रिव्हेट, पिनो प्रतिबलीत सरयो आनी सजावटीचे प्रकार तयार जातात.
भारतांत तशेंच भारताभायल्या लोकांक आवडपी अशा चवकटींचें उत्पादन करून भारत तांची निर्यात इंग्लंड, अस्तंत जर्मनी, रशिया, स्वित्झर्लंड आनी हेर युरोपीय देशांत तशेंच दक्षिण आनी उदेंत आफ्रिका ह्या देशांत माल निर्यात जाता.
संदर्भ
वर्ग:देवनागरी पानां
Udent Timor
Udent Timor Asia cho ek dhakto des zaun asa. Ho des Indonesiak lagim asa. Udent Timor ani Philippines Asia cheo donuch Kristanv des zaun asat.
Sondorbh
वर्ग:Sonvsarachim Raxttram वर्ग:Romi panam
ब्रुनेई
, आशीयांतलो देस आसा। ताची राजधानी बंदर स्री बेगवान नगर आसा।
पळेयात
वर्ग:देवनागरी पानां वर्ग:आशीयांतले देस
एर्न्स्ट रुस्का
एर्न्स्ट रुस्का (जल्म - 25 डिसेंबर 1906, हायडलबर्ग; मरण - 30 मे 1988, अस्तंत बर्लिन) जर्मन इलॅक्ट्रॉनीक अभियंतो. इलॅक्ट्रॉन प्रकाशकीय ह्या विशयांत मूलभूत म्हत्वाचें कार्य केल्लेखातीर आनी पयल्या इलॅक्ट्रॉन सूक्ष्मदर्शकाचो आराखाडो तयार केल्ले खातीर ताका 1986 च्या भौतिकीच्या नोबॅल पुरस्काराच्या अर्घा भागाचो आनी गेर्ट बिनिंग आनी हायन्रिख रोहरर हांकां क्रमवीक्षण सुरंगी इलॅक्ट्रॉन सूक्ष्मदर्शकाच्या अभिकल्पाखातीर दोगांकूय मेळून उरिल्ल्या अर्घा भागाचो भोवनाम वांटून मेळ्ळो. रुस्का म्युनिकांतल्या तांत्रिक विद्यापिठांत आनी उपरांत बर्लिन तांत्रिक विद्यापिठांत शिक्षण घेवन 1933 वर्सा ताणें डॉक्टरेट पदवी घेतली. सुरवेक ताणें फेर्नझे – एजी (1934 – 37) आनी सीमेन्स आनी हाल्सके एजी (1934 – 55) ह्या कंपन्यांनी काम केलें. ते उपरांत तो बर्लिन विद्यापिठांत इलॅक्टॉन प्रकाशकीय आनी सूक्ष्मदर्शकी ह्या विशयांचो बिनपगारी अध्यापक (प्रीव्हाटडोझंट; 1949 – 1959) आनी उपरांत 1959 वर्सा प्राध्यापक जालो. 1955 वर्सासावन तो फ्रिट्स हाबर इन्स्टिट्युटाच्या इलॅक्ट्रॉन मायक्रोस्कोपी इन्स्टिट्युटाचो इन्स्टिट्युटाचो संचालक जालो.
इलॅक्टॉन सूक्ष्मदर्शकाचें म्हत्व आता जीवविज्ञान आनी वैद्यक ह्यासारक्या विज्ञानाच्या विंगड विंगड क्षेत्रांनी बरे तरेन प्रस्थापित जाल्लें आसा. रुस्का हाणें बर्लिन तांत्रिक विद्यापिठांत विद्यार्थी म्हणून विसाव्या शेंकड्याच्या तिसऱ्या दशकाचे अखेरेक केल्ल्या संशोधन कार्यान ह्या उपकरणाच्या विकासाक सुरवात जाली. दोन इलॅक्ट्रॉन भिंगां वापरुन ताणें प्राथमिक स्वरुपाचो इलॅक्टॉन सूक्ष्मदर्शक तयार केलो आनी ताच्या आदारान प्रतिमेचे पंदरा पट विवर्धन करुन दाखयले. ह्या सूक्ष्मदर्शकाक ‘पारगमन इलॅक्ट्रॉन सूक्ष्मदर्शक’ अशें म्हण्टात. तेउपरांत रुस्का हाणें ह्या सूक्ष्मदर्शकाच्या वेगवेगळ्या तपशिलांनी नेटान सुदारणा केल्यो आनी 1933 वर्सा आधुनिक अर्थान म्हूणं येता असो पयलो इलॅक्ट्रॉन सूक्ष्मदर्शक तयार केलो. उपरांत सीमेन्स कंपनींत नेमणूक जातकच रुस्का हाणें वेव्हारीक आनी व्हड प्रमाणांत उत्पदीत केल्ल्या आनी विज्ञानाच्या विंगड विंगड क्षेत्रांनी नेटान उपेगांत हाडिल्ल्या इलॅक्टॉन सूक्ष्मदर्शकांच्या विकासांत सक्रिय वांटो घेतलो. असो पयलो सूक्ष्मदर्शक 1939 वर्सा बाजारंत आयलो. ते उपरांत तांत्रिक सुदारणांचेवतीन आनी रुस्का हाच्या पारगमन प्रकारापरस सामक्या नव्या प्रकारचो अभिकल्प देखीक, क्रमवीक्षण सुरंगी इलॅक्ट्रॉन सूक्ष्मदर्शक उदयाक येवन इलॅक्टॉन सूक्ष्मदर्शकीचो व्हड प्रमाणाचेर विकास जालो. इलॅक्ट्रॉन सूक्ष्मदर्शकाच्या ह्या आनी पयलींच्या विकासावस्थांनी बऱ्याचशा संशोधकांनी वांटो घेतिल्लो, पूण तातूंत रुस्काचें मूलभूत कार्य म्हत्वाचें थारलें. नोबॅल पुरस्काराभायर ताका लास्कार (1960), चार मानादीक डॉक्टरेट पदव्यो आनी पुरस्कारांचो भोवमान मेळ्ळो. वौज्ञानीक नेमाळ्यांतल्यान ताचे शंबरांपरस चड संशोधनात्मक निबंद उजवाडा आयल्यात.
संदर्भ
वर्ग:देवनागरी पानां वर्ग:प्रसीध, फामाध मंश्यां
हिंदू धर्म
हिंदु धर्म (संस्कृत: सनातन धर्म) जगालें सकड धर्मांपशिनें पोरनें धर्म आस्स. हें दक्षिण आशियालें निज धर्म आनि बहुसंख्येलें धर्म. हें वेद आधारित धर्म, विंगड-विंगड अनुष्ठान, मत, पद्धतियो, संप्रदाय आनि दर्शन ओट्टु करुनु आस्स. विश्वासकांगेलें संख्येरि हें जगांतुलें तिसरें व्होड धर्म आस्स. यद्यपि हांतुं मस्त देवि-देवतांगेलि पूजा ज़ात्ता, बद्द म्हणलेरि हें एकीश्वरवादि धर्म आस्स. अनुयायि अनुसार हें जगांतुलें तिसरें व्होड धर्म आस्स. हाज्जीं ८२८ अरब अनुयायि भारतांतुं, २३ अरब नेपाळांतुं, १४ अरब बांग्लादेशांतुं आनि ३.३ अरब बालि, इंडोनेशियांतुं आस्सति.
हिंदु शास्त्रालें मस्त वाङ्मय श्रुति अथवा स्मृतिंतुं विंगड केल्लल्लें आस्स. हीं वाङ्मय अनुष्ठान, तत्त्ववाद आनि पुराणा विषयारि आस्सति आनि धर्म अनुसार कश्शि जीयचें हें सांगताति. हांतुं प्राय, महत्त्व आनि अधिकाराविषयारि वेद सकदांतुं व्होड आस्सति. उपनिषद्, महाकाव्य रामायण आनि महाभारत अन्य व्होड वाङ्मय. महाभारतारि आधारित शास्त्र भागवद् गीता हाका च़ड महत्त्व आसता.
उगम
आदलें कालांतुं हिंदु भारतीय उपमहाद्वीपारि राबतले, धर्म खंचेंय आस्सो, सकड जनांक आप्पयतलींति. १८ शतक इ. लें कडेकालांतुं युरोपीय जनांनि भारतीय धर्मांगेलें अनुसरण करतलेंक हिंदु म्हुणु आप्पंवचेक सूरु केल्लें. माग्गिरि हिंदु धर्मालें व्याख्या उदेयंतिलें धर्म (क्रिस्तांव, यहूदि, इस्लाम) नात्तिलें आनि वेदांथांवुनु येनित्तिलें धर्म (बौद्ध, जैन, सीख) हांका सोडुनु भारतीय पाळाले जनांगेले धर्म अश्शि ज़ाल्लें.
इतिहास
आदलें भारतीय धर्मालें प्रमाण हरप्पा कालांतुं (५५००-२६०० इ.पु) मेळता. आदिहिंदु धर्म १५००-५०० इ.पु.लें अनुष्ठानांक आप्पयताति. आयज़चें हिंदु धर्म वेदांथांवुनु आयलें (१७००-११००). वैदिक अनुष्ठानांतुं इंद्र, वरुण, अग्नि अश्शि प्राकृतिक शक्तियांगेलें पूज़ु आनि सोम विधि ज़ात्तलें. यज्ञ आनि वैदिक मंत्रोच्चारय ज़ात्तलें. ताव्वळि देवस्थान आनि विग्रह नाशिलिंति. वैदिक धर्म आनि माज़दायास्ना / ज़रतोष्टि धर्मांतुं आनि केलवु भारतीय-युरोपीय धर्मांतुं मस्त समानते आस्स.
इसवि पूर्वालें कडेकालांतुं आनि इसविलें आदले कालांतुं रामायण आनि महाभारत हिं व्होड संस्कृत उपन्यास बरंवुनु आयलीं. कडेरि देवि-देवतांगेलीं, मनुशांओट्टु मेळाप आनि दैत्यांओट्टु ज़ूझ़ाविषयारि सांगतलीं, पुराण आयलीं.
आस्तिक दर्शन
वेदांक देवोपार्जित आप्पयतलीं सह (६) आस्तिक दर्शन (Orthodox Schools of Thought)
हीं अस्तिक दर्शन आस्सति.
नास्तिक दर्शन
वेदांक देवोपार्जित आप्पयनात्तिलीं तीन नास्तिक दर्शन (Heterodox Schools of Thought)
हीं नास्तिक दर्शन आस्सति।
निरीश्वरवाद
देवारि विश्वास दव्वरनात्तिलें दर्शन मस्त फुडलेथांवुनु हिंदु धर्मांतुं पळंवचेक मेळता. हाकाचि निरीश्वरवाद (Atheism) म्हणताति. हाज्जीं दोन वर्ग आस्सति-
गुप्त काळ
गुप्त काळा उपरांत संस्कृतालें स्थान ऊणें ज़ांवुनु प्रकृत मुखारि आयलें. वेदांगेलें स्थान गौण ज़ांवुनु पुराण-आधारित, येकळे प्रमाण म्हुणु धरियेद अश्शि, धर्मालें ज़ल्म ज़ाल्लें. ब्राह्मण आनि धर्मशास्त्र केंद्रित हिंदु धर्मांतुं परिवर्तन सूरु ज़ाल्लें.
इस्लामालें काळ
७. शतक इ.न्तुं अरब पैणारियांनि सिंध जीकुनु इस्लाम भारतीय उपमहाद्वीपारि हाडलें. हें कालांतुं बौद्ध धर्मालें अधोगति सूरु ज़ाल्लें आनि मस्त हिंदु जनांनि इस्लाम स्वीकारलें. औरंगज़ेब म्हणके मस्त मुस्लिम राजांनि देवस्थानां भेत्तुनु मुसल्मान नात्तिलांचेरि अन्याय केल्लें. यद्यपि राजा अकबर म्हणके केलवु राजा सहिष्णु आश्शिलीं। रामानुजाचार्य, माधवाचार्य, चैतन्य महाप्रभु हांगेलें प्रभावानिमित्ति हिंदु धर्मांतुं व्होड परिवर्तन आयलें. आदि शंकराचार्यानें केलवु शतकांफुडे निर्गुण ब्रह्मणालें सूरु केल्लेलें अनुष्ठानांक सोडुनु सुलभ पडतलें विष्णु अवतारांगेले हांनि भक्ति संप्रदायाले मार्गानॆं अनुष्ठान सूरु केल्लें.
ईश्वर
हिंदु धर्मांतुं ईश्वरालीं विंगडविंगड सिद्धांत आस्सति; एकीश्वरवाद (monotheism), बहुईश्वरवाद (polytheism), सांख्य (panentheism),अद्वैत (pantheism), योग (monism) आनि निरीश्वरवाद (atheism). जन तात्तांगेले दर्शना अनुसार अनुष्ठान करताति.
मस्त हिंदु जन आत्मा, आपणांलें बद्द स्वरूप, हाका शाश्वत लेकताति. अद्वैत वेदांत दर्शना अनुसार हो आत्मा ईश्वरा थांवुनु विंगड ना. अद्वैत म्हणता कि मनुशज़ल्मालें ध्येय, आपणांलो आत्मा ईश्वर ज़ंव आस्स, हें कळचें आस्स. यद्यपि, उपनिषद् म्हणताति कि आपणांक आत्मालें ज़ाणवाय ज़ाल्लें, आनि ब्रह्मा ओट्टु संबंध कळलेरि आपण मोक्ष पांवता.
द्वैत दर्शन आनिसार ब्रह्म विंगड व्यक्तिमत्त्व आस्स आनि द्वैत अनुयायि ताका संप्रदाया अनुसार ब्रह्म, विष्णु, शिव अथवा शक्ति म्हुणु पूज़ताति.
आश्रमधर्म
प्रतियेकळालें जीवितालीं चार बिंदु आस्सति।
चतुर्वर्णाश्रम
हाका आयज़चें पर्यायि ऊत्र ज़ाति आस्स. बद्द म्हणलेरि चतुर्वर्णाश्रम हें चतुर् अर्थात् चार आनि वर्ण अर्थांत् बण्ण हे ऊत्रांथांवुनु येत्ता.
हीं चार वर्ण आस्सति.
वेदकालांतुं हीं वर्ण प्रतियेकळे मनुशालीं चार गुणधर्म अश्शि लेकतलींति. ऋग्वेदांतुं बरंयलां - जन्मना जायते क्षुद्र: संस्कारात् द्विज उच्यते। विद्यया याति विप्रत्वाम् ब्रह्म जानाति इति ब्राह्मण: ।।
ज़ल्मा वेळारि प्रतियेलो क्षुद्र (शून्य) आसता. संस्कारांनिमित्ति ताका दुसरें ज़ल्म मेळता (द्विज). विद्येनें तो बुधवंत ज़ात्ता. हांनें ताका ब्रह्म कळता आनि तो ब्राह्मण (ब्रह्म कोणांक कळता) ज़ात्ता. आयजि हीं ऊत्र ज़ातिवाचक ज़ाल्लांति.
सोळा संस्कार
संस्कार जीवनांतुले महत्त्वालें बिंदुवांगेलीं प्रतीक आस्सति आनि म्हुणु तांगेलें आचरण करका. प्रत्यक्ष-अप्रत्यक्ष हांतुं पितरांगेलें, म्हालगडांगेलें आनि मोगाचांगेलें उल्लेख अथवा सहभाग ज़ात्ता. हीं आस्सति -
संदर्भ
वर्ग:देवनागरी पानां वर्ग:तत्वाशास्त्र / Philosophy वर्ग:धर्म / Religion
स्कॉटलंड
, एरोपांतलो देस आसा। ताची राजधानी एडिन्बरो नगर आसा। ते युनायटेड किंगडम भाग आहे।
पळेयात
वर्ग:एरोपांतले देस वर्ग:संवसाराचीं राष्ट्रां वर्ग:देवनागरी पानां
Sachin Tendulkar
Sachin Ramesh Tenddulkar (Epril 24, 1973: Mumbai) krikettichea somvsarant ddon breddmon hachea uprant dusri suvat sochin tenddulokor hachi asa. I.So. 2002modim, karkirdichea baravea vorsa, visddenone ddon breddmon hanchea uprant sarvokalik dusro sorvot'tom' kosotti folondaz mhonnun tor eka disachea antororaxttri-i samneam modim vhivrichrdds hachea uprant dusro sarvokalik sorvot'tom' folondaz mhonnun sochin tenddulokorochi nivdd keli. 2011 jen'na bharot vorldd kop jiklo ten'na, hea mechint sochinacho aspavo axil'lo. 2003 vorsa vorldd kop hatunt to soglleant boro khellgoddi mhunn taka man favo zalo. Antororaxttri-i khellant to soglleant chodd xotok marpi khellgoddo. 20 nouhembor 2009 vorsa karkirditile 30,000 antororaxttri-i dhavo tannem kaddle.
Jivit
Kaim vorsam poilim ixttamni ekamekachi vollokh korun dilea uprant 1995 vorsa Sachinachem logn anond mehta hea gujrati udeogopotichea namv onjli(veusayan balrogotjgone) cholyekodden zalem. Tankam sara (zonm': ekttobor1997) ani orzun (zonm': 23 sopttembor 2000) oxim don bhurgim zolmolim. Kitlech fautt Sachin apli forari 360 moddena mumboi xarant gheun bhomvtona dixtti poddla. Hi forari taka fiatt kompnin maikol xumakorachea hatantlean bhett mhunn dil'li. 200 goroz bhurgeank poixeancho ani her toren adar divn mozot korta.
Survat
Sachin tenddulokaracho zolm' mumboi xarant eka moratthi modhyomourgi-i kuttumbant zalo. Sochin devo bormon hea tachea auddttea songit digdorxokachea namvan taka namv dourolem. Sochinan xardaxrom' videamondir hea xallent kriketticho proxikxok romakant acherokor hanchea koddlean krikettiche dhodde xikunk survat keli. Xallent astona heris xildd hanchea add khellttana tacho ixtt ani soh-khellpi vinod kamblliborobor 664 akromok bhagidari keli. 1988/1989 vorsa to apli poili voili prothom' xrenni samnea modim 100 nabad raulo. Tea vellar to mumboi songhant gujrat songha add khellttalo. Ten'na taka 15 vorsam 232 dis axil'le, ani tea vellar ho vikrom' (poilisamneatoxotokikhelli) korpacho soglleant tornnatto khellgoddi.
Purskar
podmovibhuxonn ani rajiugandhikhelortn he purskar divn tacho bhouman kelo. Toxench taka bhartortn ho soglleant vhodd purskar taka dilo. Tachea nivrit'tichea vellar ho purskar taka zahir kelo. Bhartachea viman dollan taka ‘grup keptton’ ho hud'do taka divn tacho bhouman kelo. Rajivo gandhi yunivhorsitti ef helth sainses ani mhoisur videapitthan taka ddokttorett podvi dili. 6 nouhembor 2012, sochinak mumbyont membor ef di erddor ef esttrelia ho gourou favo kelo.
Polleiat
Sachin_Tendulkar
वर्ग:Prosidh, Famadh Monxeam वर्ग:Romi panam
Lojechem Zhadd
Hem zhadd amchea ganvamni zata punn amkam tachi vollokh na, tem rokd'dench lojeta ani hatuch nhoi bott porian laglear aplim panam rokddinch bond korta. Dekhun taka sadeponnim lojechem zhadd mhollear ‘Mimosa Pudica’  mhonntat. Hindi bhaxen taka ‘Lajalu’ mhonnn vollkhotat. Zhaddak kantte ani tankam pink rongachim sobit fulam zatat. Tachim lhan panam asat, tankam laglearuch tim rokddinch bond zatat. Toslim zhaddam zaitea desamni asat, kaim lok tem holkem ton koxem lektat pun tem kitlem faideachim ani vokdhi gunnan bhorlolem asa. Konnakui bhairam zatat toslea piddevontak ditat, toxench dysentery ani piles asat tankam ditat.
Tachim panam il’lem udok ghalun vanttun tacho ros kaddun ghayak lailear ghay rokddoch pekta. Hem sadem vokhod amcho adlo lok kortalo ani ilaz ghetalo, atam-I durboll lok dongri vattarant ravtolo lok hench vaportat.
Piles vo bhairamni rogot poddta tea mon’xak lojechea zhaddachem vokhod borem mhonntat. Panam vanttun lep korun lavunk zai. ‘Ulcer’ asloleakui tachem vokhod boreak poddta mhonn obheas kel’leamni sanglam.
Hea zhaddak goddea mutak ilaz dipacho gunn asa mhonn gomlam. Tachim panam sukovn vo tachea pallancho pitto korun ghetlear rogtantli sakor denvoita mhonn sangtat. Toxench figdachem zata tedna ilaz diunk upkarta mhonn kel’lea obheasan gomlam.
Zhadd sadem dista pun kitlem mhotvachem ani vokdhi gunnachem tem ami lokxant dovorchem ani goroz tedna tacho vapor korcho.
Lojezhadd (moratthi : lazallu, lajri, sonkoji; hindi : lazouti; lojzaunti; gujrati: lojmonni, xixamonni; kon'nodd: nachike gidd; somskrit: lojjika, lojzalu; inglix: sensittivh plantt; lettin : mimoza pudika; kull; legyuminoji). Fulzhaddantolem patllot vaddpi, kantteri ani kesall oxem lhan zhomp. Hachem mull sthan brajhil hem asun tacho prosar omerikent ani bhartant sadaronnoponnan uxnn ani domott hovamanant chodd korun doreadeger zal'lo asa. Tachea mimoza hem prozatint vottott 450 zati asun tatuntleo bhartant fokot atth zati mellttat. Hem zhomp sumar 50 – 90 sem'mi. Unch asun taka zaiteo kantteri ani kemsall khandeo astat. Panam somyukt ani sporxograhi astat. Panak kosloi sporx zalo tor pananchim dolam koullottat. Ten'na panacheo koddo ekmekank tenkta axil'loyan tim aplem tondd lojen dhaptat oso bhas zata. Tacheuylean hea zhaddak lojezhadd hem namv poddlam. Eka dentthar don tem char dolam astat ani dor ek dol hem somyukt ani pisauri asta. Sopttembor – ekttoborant tambsar vattkullim, bottnauri 6 – 8 mimi. Veasachim, fulam pananchem khanchint yetat. Sango gadd topkiri, cheptteo, sumar 1.3-2 sem'mi. X 3.4 mimi. Lhan ani kemsall astat. 3 – 5 bio donuy vottamni fugir astat. Fulanchi somrchona ani her samany xaririk lokxonnam legyuminoji kullant ani mimonoiddi upkullant vornnon kel'leuri astat. Hem zhadd thondd ani koddu asun xarirantolem pit't ani kof hea vikarancher gunnkari tharta. Bharti-i voijki gronthant hachea gunnodhrmachi chikitsa kel'li asa, bikacher panachem churnn dudavangoddam ditat. Mullancho kaddo mutkhoddo ani her mutavikarancher ditat. Bhurgeanchea moddnneacher hea zhaddacho upeg melegesint kortat. Brajhilant mullancho vapor gonddmallecher ani vantikarok mhonnun kortat. Gorvam hachim panam khatat. Fijint tachi chorpakhatir kurnnam toyar keleant. Tankam lagun gorvanchem mas ani dud vaddtta oso onnbhou asa. Hi vonspot tonnauri trasdaik tharil'lean ticho nax korpakhatir emsipie hem tonn'naxok dor hektteri 0.8 – 1.2 kigre. Vaprotat. Hachea biamni xrlexmol drouy ani pachvemsar hollduvem tel asta. Tacho upeg lep divpachea podarthakhatir zaunk xokta. Hem vonspotichea panank hat lailear dolam ani dolkam ekamekancher poddun dhamptat ani nimannem sogllinch panam sokoil lambtat. Hachem karonn mhollear dolkachea fugir tollbhagant patoll thor axil'lea pexintlea udkacho onx unno zata ani tekhatir heo pexi lulleo poddun dolkam dhamptat ani panam sokoil bagoutat. Sporxacho porinnam' zoso zoso zata unno zata toxentoxem tem pana axil'lem toxem zata. Khor ujvaddant va kallkhant oxich protikria ghoddtta. Hem halchalicho khaxelo prayogik obheas sor zogdixochomondr bos hannem kel'lo. Vonspoti unnea odik promannant somvedonkxom' astat ani pranneamvori teo protisad ditat oxem sidhd kel'lem.
Polleiat
Mimosa_pudica
वर्ग:Konknni वर्ग:Vokhod वर्ग:Fullam वर्ग:Ruk, Zhaddam, Fullam, Follam ani Bhaji वर्ग:Romi panam
Marcel
Vyutpattixastr
Punn her lok ashe mhanntat ki, Mashel hem utar ‘Machalapura’, hea nanvacho shabd sankxep (abbreviation). ‘Machalapura’ hem nanv ‘Madhava Mantri’ hanche avaichem nanv. Madhava zaun aslo ‘Vijaynagar rajyacho Samrat (Emperor) Bukka pailo’ hancho senapati (General) ; aplea nanvan eka khainchai ganvank nanv diunk tannim samrata vixim maggnim kelim. Tea kallar, Musalman lok goyant rajya sthapit karunk soddtalet, ani hea nimtan tannim sogglim hindu dharmapasun sambhandit devllam moddlim, tantuntlem ek devull mhannllear Naroa, Diva rhea ganvantlem nanvastik devull ‘Saptakoteshvara’. Madhavachea kamdhariamnim moddlelem ‘Saptakoteshvarachem devull partun bandun kaddlem; tache uprant Portugues lokamnim tem portun modllem.
Kharem mhanllear, Mashelchea ganvant ‘Vishv Vidhyalaya’ ashilli hacho nishan khainch disti padanam; purvillea lekhanim legit hachi mahiti mellpachi shakyatai nam. Dr. V. T. Gume, Gõy Itihas Abhilekhaghar (Goa Historical Archives) hacho Sevanivrtta (retired) Sanchalak (Director) hannim Gõy, Daman ani diu rajpatr (Gazetter) sankalit (compile) kelam, hea rajpatran legit hache vixim kaich mahiti dilli nam.
Bhugol
Marcela (Mashel) (150 31’ 00” Uttar Akxan`sa (North Latitude) ani Udent Deshantar (East Longitude). Mashel te Fonda (Ponda) hea xharasakun Udentichean attra kilomitrancho anta rasa. Fonda (Ponda) talukechea Mukhya Kacherichem( Headquarters) nanv samanya asa.
Itihas
‘Mashel’ hea ganvank aupacharik rupan (Formally), ‘Devllamcho Niwas’ ashem mhanntat, hea ganvacho svatacho (its own) itihas asa. Akhya Gõychea rajyan ekuck Devi (Deity) ji avaipannacho sneh (Motherly affection) vyakta (express) karta, ti Mahashaila SHREE DEVKIKRISHNA DEVASTHAN Shreekshetra ,Mashelank disun ieta. Pollounk gellear akhea Gõychea charui bazumnim ani Gõychea purai Kxetrafallachea (Total area) baptin, Mashelanchi Hindu lokasankhya (population) ani Mashelanchea devllamchi yugmita (coupling), hea ganvak ‘Pavitr Devasthan’ kityak mhanntat hem kallun yeta. ‘Devaki Krishnachi’ murti mullavik rupan Chodan zuvem (Chorão island), Tiswadi talukent sakun Mashelant, Portugues lokanchea attyacharak lagun haddilli. Devakikrishnachi Murti dave vatten(Leftt side) aplea davea hatant Balkrishnak aplea udarar ( above abdomen) gheun ubi asa. Akhya Bharat desant hi murti ek vichitr tarecho rupkar dakhan karta. Itihas sangta ki ‘Vasco da Gama’, hanka jedna purai Udentichea vasahatincho ( eastern colonies) Ankit deshamadhye (Vice- Roy) kaso vinchun kaddlo tedna tannim Chodan ganvak bhet keli. Jedna ‘Vasco da Gama’ hannim Devakikrishnachi murti paisullean pollounafuddem, adarayuktin (respectful) te murti mukhar paim paddle, samzun ti murti ‘Jezuche Avai Maria’ (Mother Mary), hanchi samzun. Punn tanchea sangateamnim jedna tankam hi gazal sangli tedna te khubach bejarle.
1510 hea varsa, Portugues samudra margan (via Sea route) Gõyant aile ani tanni akasmat Gõycher akraman kelem. Portuguesamcho hat Gõycher ghatt dharun urlo. Gõychea Hindu lokancho dharm mullan sakun tuntunn te uddounk sodtale, hea pasun portugues, hindu lokancher khubuch atyachar karunk lagle.
Te, sagllea hindu dharmachea lokacho dharm badlun tankam Kritanv dharmache lok karunk lagle. Ashe karun tannim lokancho dharm badalpachi ieuzann kullamni ani ganvamnim keli; ani hea prakriyent (process), tannim devllam moddun udaillim, devancheo murtheo nashth kelio, tanchem pavitr zanvem tunthun udailim, tanchi paramparik (traditional) “Shenddi” kapun udaili, tanchea tonddamnim Portuguesamnim besvad mhass (meat) ghallem, ani her taranche attyachar tannim Hindu Gõykarancher kele. Hea nimtan Hindu lokam madi khubach bhed- bhav (differences) zale, Hindu lokamcho ekvatt moddun vachunk laglo ani dusmanachi vijay zali.
Hea sagllea kashthamcho anubhav karun, pavl mukhar ghallun, akasmat eke rathikadden saglleo mukhya devmurtheo ani her Pavitr lakshanna (sacred symbols) ekthaim karun, konnank kallit karinastanam  darya par, Dicholi (Bicholim), Bhatagram vatharant vheleo; hea vatharant purtuguesanchem rajya chalanashillem. Kãim kallan, hindu lokamnim aplo dharm ani devmurtheo ani Pavitr lakshanna sthapan karpak, Mayam ho ganv vinchun kaddlo.
Fatramcheo ani tambyacheo kãim murteo chadd zadd ashillean teo thainch davarcheo padlleo; ani heach karnnank lagun thodeo asheo murtheo jeo tanchea unnea mhatvacheo asleo teo udkan buddun udaucheo paddleo. Ani ashem karun ganvcho lok mhatvacheo murtheo nashillea devllamnim vachun puja karunk laglo, ani konnakuch hacho sandeh lagunk nam. Hantum, Portugues lok fatavle, tankam dislem ki hindu lokancho dharm kabar karunk te safal zale; punn khareamnim ashem zallem nam. Hindu lok, devllamnim mhatvacheo murtheo nashillean khubuch bejarlele, pun jednam tankam kallun ailem ki teo saglleo murtheo khaim tari samballun davrilleo asat mhunn, tednam tanchea manak mhatxi xanti melli. Lokank kallun ailem ki Chudamani zagear Portuguesancho akramann zatlo mhunn, tednam begi-begin lokamnim heo saglleo murtheo, ‘Shre Devkikrishna, Shri Piso Ravalnath ani Shri Shaano Ravalnath, kaddun Mayem vharun lhipun davarleo. Hem saggllem 1530 ani 1540 hea varsam madhim ghadllem, kityak kãim Gõychea sarkari lekhamnim ashem baraillem asa ki 28 Junache 1541 varsache pailim sagllim Hindu devllam Portuguesamnim moddun uddailim. Bijapuracho Adilshah hachea rajhea kallar, saglleo devancheo murtheo kaddun Vorgaon Mashelchea ganvan davarleo.
Sarbhonvtannchia ganvanchim nãvam
Kumbharjua, Gonvddallim, Amona, Khandola, Banastari, St. Estevam.
Igorz
Holy Family Church- Marcela
Ganvchim manest vyaktimatvam
Mashel hi kalakaranchi bhumi. Pailinchea tempavaile he zaun asa kãi namneche kalakar.
पेरीश, कायतान जुआंव
(जल्म:1806, मडगांव; मरण: 1860).
गोंयचो एक धर्मप्रचारक. 1859 तल्यान ताणें गोंयचें आर्कीडायोसीझाच कारभार पळयलो. 1860त मरण येमेरेन ताणें गोंयची आर्कीडायोसीझ सांभाळ्ळी.
हणजुणें
हणजुणें (६२६६९४)
हणजुणें हें उत्तर गोंयातल्या बार्देस तालुक्यांतलें १३ चौ. किमी. क्षेत्राचो गांव आसून २०११ चे जनगणने प्रमाण ह्या गांवांत २२४३ कुटुंबां वा वट्ट ९६३६ लोकसंख्या आसा. जिल्लो मुख्यालय, पणजे हांगां २२ किलोमीटर अंतराचेर आसा. राज्याची राजधानी पणजे हांगा सावन २२ किलोमीटर अंतराचेर आसा. ह्या गांवांत ४९२१ दादले आनी ४७१५ बायलां आसात. हातूंत अनुसुचीत जातीचे १६५ लोक आसून अनुसुचीत जमातीचे ४० लोक आसात. ह्या गांवचो जनगणनेचो स्थळ निर्देशांक ६२६६९४ आसा.
लोकसंख्योप्रमाणे गांवाचो दर्जो V (लोकसंख्या_वट्ट ५,०००ते ९,९९९). गांवाची नागरी स्थिती आसा. 'सर्वेक्षण शार'.
नितळसाण आनी पिवपाचें उदक
गांवांत बंद गटार वेवस्था आसा. ल्हान धरणांतल्यान उदकापुरवण जाता. शाराक शुध्दीकरण केल्ल्या नळाच्या उदकाची पुरवण जाता. हांगां उदका पुरवणेची तांक 1600 किलो लिटर आसा.
सगळ्यांत लागीं उजो पालोवपाची सुविधा म्हापश्यां (१० किमी) आसा.
वैजकी सुविधा (शासकीय)
सगळ्यांत लागीं अ‍ॅलोपॅथी रुग्णालय १० किमी हांगां आसा. सगळ्यांत लागीं पर्यायी वैजकी रुग्णालय ६२ किमी अंतराचेर आसा. शारांत १ दवाखानो आसा. शारांत १ कुटूंब कल्याण केंद्र आसा. शारांत १ प्रसूती आनी बालकल्याण केंद्र आसा. सगळ्यांत लागीं प्रसूती केंद्र १० किमी हांगां आसा. सगळ्यांत लागीं क्षयरोग उपचार केंद्र २८ किमी हांगां आसा. सगळ्यांत लागीं रुग्णालय ० किमी हांगां आसा. सगळ्यांत लागीं पशुवैजकी रुग्णालय १० किमी अंतराचेर  आसा. सगळ्यांत लागीं फिरतो दवाखानो ० किमी हांगां आसा. सगळ्यांत लागीं हेर वैजकीय सुविधा १५ किमी हांगां आसा. शारांत १ खाजगी बाह्यरुग्ण वैजकी सुविधा आसा. शारांत १ खाजगी निवासी आनी बाह्यरुग्ण वैजकीय सुविधा आसा.
शारांत ३ खाजगी वखदां दुकान आसा.
शैक्षणिक सुविधा
शारांत ५ शासकीय प्राथमिक शाळा आसा. शारांत २ खाजगी प्राथमिक शाळा आसा. शारांत २ खाजगी कनिश्ठ माध्यमिक शाळा आसा. शारांत २ खाजगी माध्यमिक शाळा आसा. सगळ्यांत लागीं खाजगी उच्च माध्यमिक शाळा ASSAGAO (५ किमी) हांगां आसा.
सगळ्यांत लागीं खाजगी पदवी महाविद्यालय (फक्त वाणिज्य) MAPUSA (२६ किमी) हांगां आसा. सगळ्यांत लागीं खाजगी पदवी महाविद्यालय (कला आणी शास्त्र) PANAJI (२५ किमी) हांगां आसा. सगळ्यांत लागीं खाजगी पदवी महाविद्यालय (कला आणी वाणिज्य) PERNEM RURAL (२६ किमी) हांगां आसा. सगळ्यांत लागीं "खाजगी पदवी महाविद्यालय (कला, शास्त्र आणी वाणिज्य)" MAPUSA (१० किमी) हांगां आसा. सगळ्यांत लागीं खाजगी पदवी महाविद्यालय- विधी PANAJI (२५ किमी) हांगां आसा. सगळ्यांत लागीं शासकीय पदवी महाविद्यालय- विद्यापीठ PANAJI (३० किमी) हांगां आसा. सगळ्यांत लागीं खाजगी पदवी महाविद्यालय - हेर MAPUSA (१० किमी) हांगां आसा. सगळ्यांत लागीं शासकीय वैजकी महाविद्यालय BAMBOLIM C T (२८ किमी) हांगां आसा. सगळ्यांत लागीं शासकीय अभियांत्रिकी महाविद्यालय BANDORA C T (५० किमी) हांगां आसा. सगळ्यांत लागीं शासकीय वैवस्थापन संस्था PENHA DE FRANCA (CT) (१८ किमी) हांगां आसा. सगळ्यांत लागीं शासकीय पॉलिटेक्निक PANAJI (२४ किमी) हांगां आसा. सगळ्यांत लागीं शासकीय वेवसायीक प्रशिक्षण शाळा MAPUSA (१० किमी) हांगां आसा. सगळ्यांत लागीं शासकीय अनौपचारीक प्रशिक्षणकेंद्र MAPUSA (१० किमी) हांगां आसा. सगळ्यांत लागीं शासकीय अपंगां खातीर खाशेली शाळा PENHA DE FRANCA C T (१८ किमी) हांगां आसा.
सुविधा
सगळ्यांत लागीं खाजगी अऩाथाश्रम PANAJI (२७ किमी) हांगां आसा. सगळ्यांत लागीं नोकरी करपी स्त्रियांचें सरकारी निवास (हॉस्टेल) PENHA DE FRANCA C T (१६ किमी) हांगां आसा. शारांत १ खाजगी वृद्धाश्रम आसा. सगळ्यांत लागीं शासकीय खेळांगण MAPUSA (१२ किमी) हांगां आसा. सगळ्यांत लागीं खाजगी चित्रपटगृह MAPUSA (१० किमी) हांगां आसा. सगळ्यांत लागीं खाजगी सभाघर MAPUSA (१० किमी) हांगां आसा. सगळ्यांत लागीं शासकीय भौशीक ग्रंथालय MAPUSA (१० किमी) हांगां आसा.
बाजार आनी सावकारी पेडी
शारांत ३ राष्ट्रीय बँक आसा. शारांत १ खाजगी वेपार बँक आसा. शारांत १ सहकारी सावकारी पेडी आसा. शारांत १ शेतकी रीण संस्था आसा.
संदर्भ
वर्ग:उत्तर गोवा वर्ग:बार्देस वर्ग:उत्तर गोवा जिल्ल्यांतलीं शारां वर्ग:देवनागरी पानां
वेल्स
, एरोपांतलो देस आसा। ताची राजधानी कार्डिफ नगर आसा। ते युनायटेड किंगडम भाग आहे।
पळेयात
वर्ग:एरोपांतले देस वर्ग:संवसाराचीं राष्ट्रां वर्ग:देवनागरी पानां
अँथनी सौझ
अँथनी सौझ हो सुटके झुजारी आशिल्लो.
जल्म, शिक्षण आनी व्यवसाय
फुडें हे बँकेच्या कामगार संघाचे ते सरचिटणीस जाले. 1952 वर्सा ते नॅशनल काँग्रेस गोवा हे संघटनेचो वांगडी जाले. उपरांत सुटके चळवळींनी ते वांटो घेवंक लागले. ते हे संघटनेचे सरचिटणीस म्हूण काम पळयताले.
बंदखणीतली जीण
सुरवेक तांकां पणजेच्या आल्तिनो वयल्या मनोरुग्ण बंदखणींत घाल्ले. उपरांत आग्वाद आनी रेईश मागूश बंदखणींत दवरून तांकां 28 वर्सां खर बंदखणीची ख्यास्त फर्मायली.
1959 वर्सा तांचे ख्यास्तींत सूट दिवन तांची सुटका जाली. उपरांत ते परत भूंयगत चळवळींनी वावर करूंक लागले. ह्या वेळार परत पुलिसांनी वास्को हांगा तांकां अटक बंदखणींत घाले. फुडें गोंय सुटके उपरांत तांची सुटका जाली.
सुटके उपरांत तांचे योगदान
1963 वर्सा ते जिल्लो काँग्रेस समितीचे चिटणीस म्हूण आयले. मुरगांव गोदी कामगार संघटनेचे ते संस्थापक वांगडी आशिल्ले. महाराष्ट्रवादी गोमंतक पक्षाचे वांगडी आसले. ओपिनियन पोला उपरांत ते ह्या पक्षाचे जोड चिटणीस जाले.
तेन्ना तांकां कायदो, कामगार, उद्देग आनी शेतवड ह्या खात्यांचें मंत्रीपद मेळ्ळें. पूण महाराष्ट्रवादी गोमंतक पक्षांतल्या फुडा-यां कडेन ताचे मतभेद जाल्ल्यान 19 जून 1970 ह्या दिसा ताणें मंत्रीपदाचो राजिनामो दिलो.
उपरांत ते इडियन नॅशनल काँग्रेस संघटनेचो वांगडी जाले. ते गोंय शिपयार्ड कामगार संघटना, राश्ट्रीय इंजिनीयरींग कामगार संघटना आनी इंडियन नॅशनल ट्रेड युनियन कावन्सिलाचो वांगडी आयले.
समाज सेवेची भावना
उपरांतच्या काळांत राजकारणांतल्यान ताणें पुरायपणान सन्यास घेतलो आनी समाजसेवेचें व्रत आपणायलें. समाजसेवा करपांतच ताणीं आपलें उरिल्लें जिवीत सारलें. 18 जून 1984 ह्या दिसा ते ह्या संवसाराक अंतरले.
पुरस्कार
भारत सरकारान ताम्रपट दिवन सुटके झुजांतल्या ताच्या वावराचो भोवमान केलो. 18 जून 1984 ह्या दिसा गोंय सरकारानय ताम्रपट दिवन सुटके झुजांतल्या ताच्या वावराचो भोवमान केलो.
संदर्भ
वर्ग:देवनागरी पानां
नेराची वपार
नेराची वपार
Nerachi Vopar - The Weeds in the Grain ( Parable )
वपारिंचो हेतू
इजायासान अशें आदींच सांगललें तें तांचे सवें पाळोन येता:
"आयकुन-आयकून तुमकां काय, समजचें ना; पळेवन-पळेवन तुमकां काय दिसचें ना. कित्याक ह्या लकाचें काळीज जोड-निबर जालां, तांचे कान भेरे जाल्यात, तांचे दोळे धांपलले आसात; ना तर दोळयांनीं तांकां दिसूंक लागतलें, कानांनीं तांकां सारकें आयकुंक मेळतलें, मनान तांकां समजतलें, आनी, तीं परतून येवन, हांव तांकां बरीं करीन ."
नेराची वपार
पवित्र पुसतक ː मातेव १३ ː २४-३०
२४ आनीêक वपार तांकां घालून ताणें म्हळें: "सर्गिंचें राज कसलें तें आयकात: कणेकल्या मनशान आपल्या शेतांत बरें बीं वंपलें. २५ सगळीं न्हिदललीं आसताना, ताचो दुस्मान आयलो आनी गंवा मदें नêर वंपून गेलो. २६ शेत वाडन कणसां येतोच, नêर-ऊय दिश्टी पडलो. २७ घर्काराच्या वावराडियांनीं ताचê सर्शें येवन म्हळें: 'धनिया, तुज्या शेतांत तुंवें बरें बीं वंपललें न्हय? तोर नêर खोंिचो आयलो?' २८ ताणें अशी तांकां जाप दिली: 'हें दुस्मानान केललें काम. चाक्रांनीं ताका विचारलें: 'आमी वचून शेत नोडललें तुका जाय?' २९ ताणें जबाब दिलो: 'नाका; नêर उंटिताना, घडियेक तुमी त्या बराबोर गंव-ऊय उंटिशात. ३० लुंवणी येसोर दन-ऊय बराबोर वाडंदी; आनी लुंवणेच्या वेळार, पयलो नêर एकठांय करून उज्याक लावचê खातीर, ताचीं पेनड्कुलां बांदात; मागीर गंव म्हज्या कड्यांत भोरात म्हण हांव लुंवतल्यांक सांग्तलं."
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
पळेइयात न्याळ
The Weeds in the Grain (or The Tares), Commentary & Meditation
संदर्भ
वर्ग:जेजुच्यो वपाऱ्यो वर्ग:देवाचें उतर वर्ग:देवनागरी पानां
म्यानमार
, आशीयांतलो देस आसा। ताची राजधानी नय्पयिदव नगर आसा।
पळेयात
वर्ग:देवनागरी पानां वर्ग:आशीयांतले देस
Cuncolim
Kunkolle hea ganvank aplem nanv kumkumhali hea utrantlean mel'lam (hanga kumkum roitale). Ho ganv dokxin goychea Saxtti talukeant asa.
Polleiat
वर्ग:Konknni वर्ग:Goemchim Xharam, Ganv ani Zage वर्ग:Romi panam
Kolvontam Y Amim - Dekhni
“Let’s keep the Goan tradition and culture alive, worldwide”
We are dancing girls
Type: Deknni
Source: José Pereira/ Micael Martins. A Sheaf of Deknnis,
Musical form: Binary
Literary form: Ethnological aspects
Translated by José Pereira
Part 1
Kolvontam y amim,
We are the dancing girls,
Porvotavelim. [41]
Vatto visrunum y amcha,
We lost our way,
Marvam' sampol-llim.
And ran into our low caste fellows.
Vatto visrunum,
Murgonvam paulim.
And found we were in Murmugão.
Maxtorra baban y amkam,
There the big man (maxtorra = master),
Apounum velim.
Called us and took us with him.
Clients: You (female) are no good to us.
Beddan vankrhelim (vankddelim).
You with your misshapen hips.
Part 2
Ton-neam konddeachim,
Karhunko (kaddunko) borim y amim,
Konkonnim maram.
This is what we Konkan mhars are good at.
Amim osoitam (osoitai),
We live,
Parhelim (paddelim) garam.
In abandoned houses.
Sonsar barhkanim (baddkanim or bhattkanim) mul-llol,
Seems to us a worthless towel gourd (gonsallem [42]).
Full-llea pantteachem,
For our last basket,
Ot-tango ul-lam.
You still owe us half a tanga[43].
Durhu (duddu) naxleari barhkany (baddkanim),
If you have no money, lady,
Diyai gê [44] solam.
Polleiat
Dekhnni
Sondorbh
वर्ग:Konknni वर्ग:देखणी / Dekhnni वर्ग:Romi panam
Madr Maria Angelica de Anunciacao
Amerikent toxench sonvsarantlea her desamni Katolik rup bodolpi Franciskan Poor Clare Sonvsthechi madr Angelica Paskam dis ontorli. Tichea mornna vorvim Amerikentle Katolik Igorjek vhodd dukh zalem. Madr Angelica hinnem Katolk khobro vitraunk durdorxonnachem ‘Eternal Word Television Network (EWTN)’ chanel sthapun dovorlam. Ti Marsache 27-ver kallzacho atak zaun ontorli. Tichi piray 92 vorsam.
Polleiat
Mother_Angelica
वर्ग:Konknni वर्ग:Prosidh, Famadh Monxeam वर्ग:Itihas / History वर्ग:Romi panam
हेबरेवांक पत्र
हेबरेवांक पत्र
Epistle to the Hebrews
ह्या पत्राची भास आनी विशय. पावलुच्या हेरां पत्रांचेर मेळतात तसलीं न्हय. पूण पावलुचो प्रभाव ह्या पत्राचेर आसा, अशें म्हणुंयेता.
तर हें पत्र कणें बरयलें जायत ? जायत्यांचीं नांवां सुचयल्यांत : बार्नाबास, सिलास, आरिसतियोन, आदी. पूण, चड करून, आपलो हाणें हें पत्र बरयलांशें दिसता. लुकान आपलची सुंदर्भास, हुरबेवंत वावर आनी पवित्र पुसतकाची वळख वाखाणल्यांत. ( द.ई. १८, २४-२८ पळे)
पूण केदना, खंय आनी कणाक हें पत्र बरयलां तें उगडापें जावंक ना, आनी ह्या विशय्यांचेर उज्वाड घालुंक संपें न्हय. त्या भायर, ह्या प्रस्नां विशीं एक मत ना. हेरां मतां मदें, मानून घेवपा सार्कें मत आसा तें हें : ६३व्या वर्सा, पयले पावटी बंदखणिंतलो सूट'तच, पावलून पालेसतिनाक रावतल्या क्रिसतिजुदेव लका खातीर, तें बरयलांशें दिसता. हीं क्रिसतांव मनशां पर्तून जुदेव लकाचें आदल्या कराराचें शासत्र धर्तीत म्हण भिरांत आसली; आदल्या कराराचे मानडावळी परस, नवी मानडावळ अदीक वर्ती म्हण ह्या पत्रांत दाखयलां.
ही नवी मानडावळ देवानूच घडून हाडल्या; ती देवाची शेवटाची पर्गटणी. ही नवी मानडावळ प्रवादियांच्या निरपा पर्मानें आसा आनी मयजेसाची समूर्त खरे सपुर्णाय्ेक पावयता. मनशासंयब घेतललो देवाचो पूत हे नवे मानडावळिचो परंय्यादनीक आनी मनशांचीं पात्कां भगसुंक ताणें श्रेश्ट-ऊट'तं योदन केलो तो देवा मुखार सुफळ जालो. कश्टांक आनी हिणपणांक ताच्या जयतांत खूब म्हत्व मेळ्ळें देखून, ताचो पाटलाव कर्तल्यांनीं संवसाराच्या आदावाचेर लक्ष घाल्चें न्हय, पूण ससणिकाय्ेन त्रास भगचे आनी विर्पणीं भावार्थ सांबाळचो. ह्यो सगळ्यो शिकवण्यो ह्या पत्रांत मेळतात.
ह्या पत्राची मानडावळ अशी
प्रसतावना : जेजू क्रिसत देवाची परिपूर्ण प्रकासवणी : १ : १-३
देवदुतां परस व्हड क्रिसताचें वर्तेपण : १:४-२:१८
मयजेसाच्या आनी जसहुाच्या वर्तेपणा परस व्हड क्रिसताचें वर्तेपण : ३ : १-४: १३
क्रिसताच्या इयादनिकपणाचें वर्तेपण : 	४: १४-७: २८
क्रिसताच्या कराराचें वर्तेपण : ८ : १-९:२८
क्रिसताच्या योदनाचें वर्तेपण : १० : १ – ३९
भावार्थाची प्रधानकी : 	११: १-१२:२९
शेवटाची शिडकावणी आनी संपादणी : १३: १-२५
पळेयात
Epistle_to_the_Hebrews
Sondorbh
वर्ग:नव्या कराराचीं पुसतकां वर्ग:देवाचें उतर वर्ग:देवनागरी पानां
कोंकणी सिनेमा
कोंकणी सिनेमा भारतीय चित्रपट सिनेमा इंडसट्रीन, सिनेमा कोंकणी भाशेंत रचतात. कोंकणी भास चडकरुन भारत देशांतल्या कांय राज्यानी म्हळ्यार गोंय, महाराष्टरा, कर्नाटका आनी कांय केरळच्या वाठारांत उलयतात. महाराष्टट्रा, कर्नाटक, गोंय कोंकणी चित्रपट लोकांमुखार प्रसिद्द करतात. मोगाचो आंवडो हो सगळ्यांत पयलो विस्तारील्लो सिनेमा जो २४ एप्रील १९५० सालांत प्रसिद्द जाल्लो. हो सिनेमाचे उत्पादन आनी संचालन ए.ल. जेरी ब्रागांजान केल्ले ते म्हापशेचे स्थानीक. ताणी हो चित्रपट इ.ट.आय.सी (ETIC) हो चित्रपट लोकामुखार हाडलो देखुन २४ एप्रील हो कोंकणी चित्रपट दीस म्हण मनयतात. २००४ वर्सातल्यान, ३५ भारतातलो अतंराष्ट्रीय चित्रपट महोत्सव गोंयांत कायम संकेतस्थळ केलो. तेन्नच्यान वार्षीक हो महोत्सव नोव्हेंबर आनी डिसेंबर म्हयन्यांत मनयतात. कोंकणी चित्रपट पलतडचो मनीस विश्वावतले उत्कृश्ट चित्रपट २००९ च्या वळेरेंत समाविश्ट जाला. राष्ट्रीय पांवड्यार कोंकणी चित्रपट उत्कृश्ट सिनेमा पुरस्कार फांव जीवपाची पात्रताय मेळयला. सगळ्यांत वणिज्यविशयातले येस मेळयल्लो कोंकणी सिनामा "ओ मारीया" राजेंद्र तलक हाणी ह्सा सिनेमाचे संचलन केल्ले. २०१२ वर्सा पुराय नवो बदल पत्करीत कोंकणी सिनेमान डिजीटल नाट्यविशयक चित्रपट "द विक्टींम" ( The Victim) मिलरॉय गोस Milroy Goes हाणी ह्या सिनेमाचे संचलन केला. "सुखाचे सपन", "आमंचे नशीब","निर्मोन" ,"म्हजी घरकान्न", "कोर्तुबांचो संवसार", "जीवीत आमंचे अशे",  "मोग आनी मोयपास", "भौरायतलो मनीस", "सुझान",  "भोगलाट", "पाद्री आनी भोगसणी" हें कांय कोंकणीतले पुर्विल्ले सिनेमा. २०११ तलो "उजवाड "चित्रपट कसरगोड चिन्ना हाणी संचलीत, के. जे.धनंजय आनी अनुराधा पदीयार हाणी हो सिनेमा लोकांमुखार प्रसिद्द केलो. कोंकणी सिनेम हें गोंयचें दायज. कोंकणी सिनेमान कोंकणी संस्कृताय फुडें व्हरपाक आदार केला.
गुरुकुल
गुरुकुल ह्या शब्दाचो अर्थ गुरुचें कुटुंब वा गुरुवंश असो जाता.फुडें ह्याच गुरुकुलांक शिक्षणसंस्था ह्या नांवान वळखुपाक लागले.हे शिक्षण संस्थेचे पध्दती प्रमाण शिकपी वेद्यार्थी गुरुच्या घरांत म्हळ्य़ार आश्रमांत वा पर्णकुटींत रावन शिकप घेता.गुरुकुलाचो इतिहास हो ह्या देशाचे शिक्षणवेवस्थेचे आनी ज्ञानविज्ञानाचे उदरगतीची बुन्याद जावन आसा.
गुरुकुलांत शिकप घेवपी भुरगो धर्मसंस्कार केल्लो,मूज बांदिल्लो,ब्राम्हण,क्षत्रिय वा वैश्य आसचो पडटालो.६, ८ वा ११ वर्सांचे पिरायेर भुरग्यांक शिक्षणाखातीर गुरुकुलांत प्रवेश दिताले.हें शिकप बारा वर्सां चलतालें.गुरुकुलांत साबार विषय शिकयताले.हातूंत शास्त्र आनी विज्ञान हांचोय आस्पाव जातालो.गुरुच्या म्हर्यां त.ब्रम्हचर्यव्रताक पाळो दिवन हें शिकप घेवचें पडटालें.गुरुकुलांत वेद वेदांगां आनी शास्त्रां शिकयताले.तशेंच विद्यार्थ्यांच्या मन-बुध्दीचेर बरे संस्कार करताले.शिकप सोंपतकच गुरू विद्यार्थ्यांक गृहस्थाश्रमाचीं विंगड विंगड कर्तव्यां पाळपाखातीअर परतो घरा धाडटालो.घरा वचचेपयलीं वा शिक्षण चलतासतना विद्यार्थी आपले तांकी प्रमाण गुरूक दक्षणा दितालो.गरीब विद्यार्थी,जो दक्षणा दिवंक शकलोनाशिल्लो ताचेर कसलीच सक्ती आसनासली.तो शिकप सोंपतकच मेकळेपणान वचूंक शकतालो.
गुरूकुलांत प्रवेश घेवपाखातीर गिरेस्त वा गरिबीचो प्रस्न जरी आयलोना,तरी जातीचो प्रस्न येतालो.वयर दिल्ले तीन वर्ग सोडून हेर जातींक गुरुकुलांत केन्नाच प्रवेश मेळनासलो.पुराणांत ह्या संबंदान कर्ण आनी एकलव्याचें दोन म्हत्वाचे उल्लेख मेळटात.सूतपूत म्हूण कर्णाक,तर निषाद म्हूण कर्णाक,तर निषाद म्हूण एकलव्याक विद्या शिकोवपाचें द्रोणाचार्यान न्हयकारिल्लें.
भारतांत गुरुकुलाचें दायज पोर्विल्ल्या काळांत ऋषी-मुनींनी कितलींशींच शतमानां तिगोवन दवल्लें.गुरु,गुरुकुल आणी विद्यार्थी हांची पुराय जापसालदारकी घेवप,हें राजा आपलें कर्तव्य समजतालो.वरतंतु ऋषीची चवदा कोटी रुपयांची दक्षणा जेन्ना कौत्स गरीबीक लागून दिवंक पावलोना,तेन्ना ताणें रघुराजाकडेन धांव घेतली. पुराय संन्यास घेतिल्ल्या रघुराजान कुबेराचेर घुरी घालपाची तयारी केल्ली.
वर्ग:देवनागरी पानां
थिओदोर रूझवेल्ट
थिओदोर रूझवेल्ट (जल्म - 27 ऑक्टोबर 1857, न्यूयॉर्क; मरण - 6 जानेवारी 1919, न्यूयॉर्क) अमेरिकेच्या संयुक्त संस्थानांचे सव्विसावो राश्ट्रध्यक्ष आनी शांततायेच्या नोबॅल पुरस्काराचो मानकरी (1906).
मजगतीं 1881 वर्सा न्यूयॉर्क राज्य प्रतिनिधीसभेचेर तो पयले खेप वेंचून आयलो.1889 वर्सा अमेरिकेच्या लोकसेवा आयोगाचेर वांगडी म्हणून ताची नेमणूक जाली. पूण 1895 वर्सा ताणें ह्या पदाचो राजिनामो दिलो. उपरांत न्यूयॉर्क सिटी पुलीस बोर्डाचें अध्यक्षपद ताचेकडेन आयलें. परतून 1897 वर्सा ताणें ह्या पदाचो राजिनामो दिल्लो आनी नौदळाचें उपचिटणीसपद आपणायलें.
1898 वर्सा ताणें स्पॅनिश – अमेरिकेचो झुजांत रफ – रायडर्स हे लश्करी संघटनेचें फुडारपण केलें. 1900 वर्सा राश्ट्राध्यक्ष मॅकिन्ली हाचो खून जालो आनी ताका लागून थिओदोरान राश्ट्राध्यक्ष म्हणून वेंचून आयलो. राश्ट्राध्यक्षाचो आपले कारकिर्दींत ताणें बरेचशे उपेगी कायदे करून अमेरिकेची जागतिक प्रतिश्ठा वाडयली आनी अंतर्गत राजकारणांत कांय मोलादीक सुदारणा करून प्रशासन कार्यक्षम केलें. तेच भाशेन रुशिया – जपानाभितर मध्यस्थी करून तणाव उणो केलो आनी दोगांय भितरलें झूज थांबोवपाच्या कामांत फुडाकार घेतलो (1905). तेखातीर गरजेचे ते सगळे करार ताणें घडोवन हाडले आनी शांतिकाय प्रस्थापित केली. हाका लागून 1906 वर्साचो शांततायेचो नोबॅल पुरस्कार ताका फावो जालो. राश्ट्राध्यक्ष म्हणून आपूण सगळ्या वर्गांचो प्रतिनिधी आसा हे धारणेन ताणें ‘स्कॅअर डील’ ही कार्यावळ आंखली आनी राश्ट्राध्यक्षाचे अधिकार विस्तारपाचें काम हातांत घेतलें. हेखातीर भौशिक उद्देगांचेरूय कांय प्रमाणांत मर्यादा पडली. सैमीक संपत्तीची राखण आनी लोककल्याणकारी येवजण हांची बसका घाली. 1912 वर्सा तो परतून राश्ट्राध्यक्षाच्या पदाखातीर वेंचणुकेंत तो उबो रावलो पूण ताका जैत मेळ्ळेंना आनी तो राजकारणापासून पयस रावलो.
संदर्भ
वर्ग:देवनागरी पानां
गुडीपाडवो
गुडीपाडवो चैत्र म्हयन्यात मनयतात. वर्ष प्रतिपदा, संवसार पाडवो अश्या नांवांनी पाचारता. हिंदू वर्साचो हो पयलो दीस. पुराणांत सांगिल्ल्यावरी साडेतीन मुहूर्ता भितरलो तो एक मानतात. हो दीस पुण्याचो मानून, त्या दिसा खंयच्याय नव्या कार्याक सुरवात करतात. हो उत्सव मनोवपा फाटल्यान ताका खेरीत म्हत्व आसा. गुडीपाडव्याची वा संवसार पाडव्याची परब मनोवपा फाटल्यान कांय इतिहासीक, अध्यात्मीक आनी सैमीक म्हत्व आसा.
इतिहासीक म्हत्व
येदी देशाचो राजा वसू राज्याचो त्याग करून अरण्यात तप करपाक गेलो. ताची तपश्चर्या पळोवन तो इंद्रपदा खातीर योग्य आसा अशें समजून इंद्र देवान ताका दर्शन दिलें आनी म्हळें “सध्या पृथ्वीर कसलोच नियंता ना, ह्याखातीर तूंच ह्या पृथ्वीचें पालन करपाक योग्य आसा तसोच तुज्या शिवाय थंय म्हजो एकूय इश्ट ना. म्हज्या प्रसादान तुका एक दिव्य विमान प्राप्त जातलें. तशीच तुका एक वैजंयतीमाला अर्पण करतां. तिचो प्रभाव असो आसा की ती गळ्यांत आसली म्हणटकीच युध्दांत तुका कांय वायट जावंचें ना. तसोच कांय काळान तुका धर्माचरणान पुण्यलोक प्राप्त जातलो”. मागीर इंद्रान आपल्या प्रेमाची कुरु म्हण साधूच्या रक्षणां खातीर एक वेळाची बडी दिली. ती वसू राजान वस्त्र, भुषण आनी गंधफूल लावन सोबीत सजोवन तिची पूजा केली. तो दीस चैत्र शुध्द प्रतिपदेचो आसलो. ह्या घडणूके वयल्यान तो दीस गुडीपाडवो म्हण मनवपाक लागले आसूं येता.
सैमीक म्हत्व
ज्योतिषशास्त्रा प्रमाण पाडव्या दिसानी सुर्य वसंत-संपातान येता (संपात बिंदू म्हणजे क्रांतीवृत्त वा विषुववृत्त ही दोन वर्तुळ ज्या बिंदूक चिरतात तो बिंदू.) आनी वसंत रुतू लेगीत सुरू जाता. शिशीर रुतून झाडाची पानां गळून पडिल्ली आसता. पाडव्या दिसानी झाडांक नवी पानां फुट्टात. सगळो सैम पांचवोचार आनी प्रसन्न आसता. गुडयेचेर चडयल्लो तांब्याचो कळसान लेगीत विज्ञानीक म्हत्व आसा. पाडव्या दिसा प्रजापती देवाची किरणा चड प्रमाणात पृथ्वीचेर परजळटात. तांबे ही किरणा आपल्या भितर ओडून घेतात. ह्या कळसान उदक घालून पीले जाल्यार भलायकी बरी उरता. तसोच ह्या दिसा कडुलिंबाचो प्रसाद करतात. कडुलिंबून लेगीत प्रजापती किरणा ओडून घेवपाची शक्त आसता. आनी कडुलिंबू भलायकेक बरो. तशींच अमक्याच वेळार त्या त्या झाडांची कापणी जावपाक जाय. त्या खातीर ही गुडी उबारपाक बांबुचो वापर करता. तातून लेगीत प्रजापती किरणा ओडून घेवपाची तांक आसता.
गुडी उबारताना तिका जरीचो वा भगवो वालो बांदून, बडयेक फुलांनी सजोवन तिच्या वयर चांदीचो वा पितळीचो कलश (तांबयो) घालून ती तुळशी वृंदावनांत उबारतात. गुडी पाडव्या दिसा तेजततवा आनी प्रजापती किरणां मोठ्या प्रमाणांत पृथ्वीचेर पडटात. गुडीक घातिल्लो तांब्याचो कलश ती किरणां आपल्या भितर शोशून घेता अशें मानिल्ल्या कारणान गुडी सुर्योदय जावंचे आदी दारांत उबारपाची प्रथा आसा. ह्या दिसाक खेरीत म्हत्व आशिल्ल्यान ताका पवित्र आनी शूभ मानतात. हिंदूच्या नव्या वर्साची सुरवात ह्याच दिसा जाता.
संदर्भ
वर्ग:देवनागरी पानां
इगर्ज (चर्च)
किरिस्तांव धर्मीयांचें प्रार्थनाथळ. इगर्ज हें कोंकणी उतर पोर्तुगेज ‘इग्रेज’ ह्या उतरावेल्यान आयलां आनी पोर्तुगेज उतर ‘इग्रेज’ आनी इंग्लीश उतर ‘चर्च’ हीं ग्रीक ‘एक्लेजिया’ आनी हिब्रू ‘कहाल’ हातूंतल्यान आयल्यांत. ताचो अर्थ एकठांय आपयिल्ली जमात. देवाची पूजा करूंक जंय एकठांय येतात, ते सुवाचेक ‘इगर्ज’ म्हण्टात.